السبع حيوان من التدييات من فصيلة المشاشيات، و هو واحد من المشاشيات الكبار الربعة ،كاينتاميو لڭنس النمر(باللاتينية:Panthera) ،و هو تاني اكبر واحد فيهم مورا النمر د آسيا، السبع الدكر كايوزن كتر من 250 كيلوڭرام. كتيرة السبوعة للي باقية فالخلا فهاد الوقت عايشة فاِفريقية جنوب الصحراوية، و باقة فرقة صغيرة منهم عايشة فآسيا، بالضبط ولاية الڭوجارات فالشمال غرب الهند، كانت موطن السبع كبير بزاف شحال هدا، حيت كان يتلڭى فالمغرب الكبير و الشرق الاوسط و آسيا الغربية ، و بداو كاينقارضو غير بعض قرون هادِه، و غير حتى لبدية العصر الحديت (الهولوسين، جوايه 10،000 سنة) كانو السبوعة كايتعتابرو تاني التدييات انتشار مورا بنادم، حيت كانت كانت فكتيرة البلايص فاِفريقيا و شلّا بلايص فيوراسيا من يوروبّا الغربية تالهند و فميريكا من يوكون تالبّيرو